૮ નવેમ્બરની ડાયરીનું પહેલું વાક્ય છે: “પ્રધાનમંત્રી આજ ગુજરાત ગયી થી.” આપણને નવનિર્માણ આંદોલનના દિવસો યાદ આવશે. બિશનજીએ એ પછીની ડાયરીમાં સંસદનું સત્ર શરૂ થતાં ત્યાંની ગતિવિધિ અને ઇન્દિરા સરકારના કાર્યકલાપો અને કુટિલનીતિનાં દર્શન કરાવતી નોંધો નિઃસંકોચ પોતાની આ અંગત ડાયરીમાં લખી છે. ટંડનજી લખે છે : “પ્રધાનમંત્રી કે કાર્યકલાપોં કા કુછ રૂપ ઐસા હી હૈ, પૂરી બાત વહ કિસીકો નહીં બતાતી.”